“เซ็นทรัล ระยอง” ยันชัด ไม่มีผู้ติดเชื้อ “โควิด” เข้าใช้บริการ ย้ำมาตรการเข้ม การ์ดไม่ตก!
"เซ็นทรัล ระยอง" ยันชัด ไม่มีผู้ติดเชื้อ "โควิด" เข้าใช้บริการ ย้ำมาตรการป้องกันเข้ม การ์ดไม่ตก!
"เซ็นทรัล ระยอง" ยันชัด ไม่มีผู้ติดเชื้อ "โควิด" เข้าใช้บริการ ย้ำมาตรการป้องกันเข้ม การ์ดไม่ตก!
14 ก.ค. 2563

ผู้สื่อข่าวรายงานว่า หลังจากที่วานนี้ (13 ก.ค.63)​นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ แถลงว่า พบผู้ป่วยโควิด-19 รายใหม่ 3 ราย หนึ่งในนั้น คือ ทหารวัย 43 ปี สัญชาติอียิปต์ เป็นลูกเรือที่ได้รับการยกเว้นตามข้อกำหนดมาตรา 9 ฉบับที่ 6
โดยทหารอียิปต์รายดังกล่าว เข้าพักที่โรงแรมแห่งหนึ่ง อ.เมือง จ.ระยอง และพบว่า ทีมลูกเรือนี้ได้ออกจากโรงแรมไปยังห้างสรรพสินค้าบางแห่งในระยองก่อนจะเดินทางกลับวันที่ 11 ก.ค.อีกด้วย ทำให้ชาวระยองเกิดความวิตกกังวลว่าจะเกิดการแพร่ระบาดของเชื้อไวรัสโควิด และตั้งคำถามว่าห้างดังกล่าวคือที่ไหนนั้น
ล่าสุด เพจศูนย์การค้าเซ็นทรัล พลาซ่า ระยอง ได้ออกมาโพสต์ชี้แจงผ่านทางเพจเฟซบุ๊ก “Centralplaza Rayong” ระบุว่า
“ศูนย์การค้าเซ็นทรัลพลาซา ระยอง ขอเรียนแจ้งให้ทราบว่า จากการตรวจสอบข้อมูลโดยละเอียดจากทุกฝ่ายที่เกี่ยวข้อง ทางศูนย์การค้าขอยืนยันว่า ไม่มีผู้ติดเชื้อมาใช้บริการที่ศูนย์การค้าแต่อย่างใด
อย่างไรก็ตาม ทางศูนย์ฯ ไม่ได้นิ่งนอนใจ ได้คุมเข้มมาตรการ” เซ็นทรัล สะอาด มั่นใจ” ป้องกันเชิงรุกอย่างต่อเนื่อง โดยครอบคลุมในเรื่องความสะอาดและความปลอดภัยใน 5 แกนหลัก คือ
(1) การคัดกรองอย่างเข้มงวด
(2) มาตรฐาน Social Distancing ทุกจุด
(3) การติดตามเพื่อความปลอดภัย
(4) การใส่ใจในความสะอาดทุกจุดสัมผัส
และ (5) แนวทางลดการสัมผัส (Touchless) เพื่อความปลอดภัย และความมั่นใจของพนักงาน ผู้เช่าร้านค้า และลูกค้าทุกคนที่มาใช้บริการภายในศูนย์ฯ
ศูนย์การค้าเซ็นทรัลพลาซา ระยอง ใส่ใจดูแลความสะอาดและป้องกันอย่างเต็มที่ และขอให้ทุกคนร่วมกันปฏิบัติตามมาตรการอย่างเคร่งครัด “การ์ดไม่ตก” อย่างต่อเนื่องต่อไป”
